מתקפה על קרי גם מכיוון הרשות הפלסטינית: ההנהגה הפלסטינית ברמאללה מותחת הערב (א') ביקורת חריפה נגד חמאס ונגד מזכיר המדינה האמריקני ג'ון קרי. "הוועידה שאורגנה בפריז בהשתתפות קטאר והאמריקנים, היא בגדר חציית קו אדום. זוהי וועידת ידידי חמאס הבינלאומית", טענו.
בישראל הודיעו בתגובה כי אינם מוכנים יותר ל"משחקים" של הפסקות אש המופרות בירי לסירוגין וקבעו את הכלל שוב כי שקט ייענה בשקט. מכאן, שאין הפסקת אש ברמה הצהרתית, אך יש הבנה כי אם חמאס לא יירה - ישראל לא תירה.ההבנה בישראל היא כי חמאס מאוד מעוניין בהפסקת אש ופניו כעת, לאחר כל סבבי המשא ומתן, היא בחזרה למתווה שגיבשה מצרים.